**Սանտյագո Խուան Ջենտիլետի Սելակ** (իսպ.՝ Santiago Juan Gentiletti Selak, հունվարի 9, 1985(1985-01-09), Սանտա Ֆե, Արգենտինա), խորվաթական ծագմամբ արգենտինացի ֆուտբոլիստ, «Ջենոա» ակումբի պաշտպան։

Ակումբային կարիերա
------------------

Ջենտիլետին իր կարիերան սկսել «Խիմնասիա Լա-Պլատա» ակումի կազմում։ 2003 թվականի սկզբին նա թիմի կազմում կատարել է իր նորամուտը Արգենտինայի առաջնությունում։ «Խիմնասիա Լա-Պլատա» ակումբի կազմում Ջենտիլետին անցկացրել է հինգ տարի՝ այդպես էլ չդառնալով հիմնական կազմի խաղացող։ 2008 թվականին նա հեռացել է Արգենտինայից և երկու մրցաշրջան խաղացել Չիլիի առաջնության «Պրովինսիալ Օսորնո» և «Օ'Հիգգինս» ակումբներում։ 2010 թվականին Ջանտիլետին տեղափոխվել է իր հարազատ քաղաքի «Արխենտինոս Խունիորս» ակումբ։ Փետրվարի 16-ին՝ «Նյուելլս Օլդ Բոյզ» ակումբի դեմ խաղի ժամանակ նա կատարել է իր նորամուտը նոր թիմի կազմում։ Փետրվարի 28-ին՝ «Գոդոյ-Կրուս» ակումբի դեմ խաղի ժամանակ խփել է իր առաջին գոլը թիմի կազմում։ Սանտյագոն իր առաջին մրցաշրջանում հաղթել է Կլաուսուրայում։

2011 թվականին նա տեղափոխվել է ֆրանսիական «Բրեստ» ակումբ։ Օգոստոսի 13-ին՝ «Վալենսիեն» ակումբի դեմ խաղի ժամանակ նա կատարել է իր նորամուտը Լիգա 1-ում։ Սեպտեմբերի 17-ին՝ «Մոնպելիե» ակումբի դեմ խաղի ժամանա նա խփել է իր առաջին գոլը ֆրանսիական ակումբի կազմում։ Մրցաշրջանի ավարտից հետո Ջետտիլետին վերադարձել է հայրանիք։ Նրա նոր ակումբը դարձել է «Սան Լորենսոն»։ Սեպտեմբերի 9-ին՝ «Կոլոն» ակումբի դեմ խաղի ժամանակ նա կատարել է իր նորամուտը նոր թիմի կազմում։ 2013 թվականի փետրվարի 23-ին՝ «Էստուդիանտես» ակումբի դեմ խաղի ժամանակ Սանտյագոն խփել է իր առաջին գոլը «Սան Լորենսո» ակումբի կազմում։ 2014 թվականի մայիսի 8-ին՝ Լիբերտադորեսի գավաթի 1/4 եզրափակչի շրջանակներում կայացած «Կրուզեյրո» ակումբի դեմ խաղի ժամանակ Ջենտիլետին գոլ է խփել, որը նրա թիմին թույլ է տվել անցնել կիսաեզրափակի։ «Սան Լորենսո» ակումբի կազմում նա երկրորդ անգամ հաղթել է Արգենտինայի առաջնությունում, ինչպես նաև նվաճել Լիբերտադորեսի գավաթը։

2014 թվականի օգոստոսին Ջենտիլենտին տեղափոխվել է իտալական «Լացիո» ակումբ։ Սեպտեմբերի 14-ին՝ «Չեզենա» ակումբի դեմ խաղի ժամանակ նա կատարել է իր նորամուտը իտալական Սերիա Ա-ում։ 2015 թվականի մայիսի 16-ին՝ «Սամպդորիա» ակումբի դեմ խաղի խամանակ Սանտյագոն Խփել է իր առաջին գոլը «Լացիո» ակումբի կազմում։ 2016 թվականի ամռանը Ջենտիլետին տեղափոխվել է «Ջենոա» ակումբ։ Օգոստոսի 21-ին՝ «Կալյարի» ակումբի դեմ խաղի ժամանակ նա կատարել է իր նորամուտը նոր թիմի կազմում։

Ձեռքբերումներ
-------------

**Ակումբային**

Արգենտինա «**Արխենտինոս Խունիորս**»

* Արգենտինայի առաջնություն — Կլաուսուրա 2010

Արգենտինա «**Սան Լորենսո**»

* Արգենտինայի առաջնություն — Ինիսիալ 2013/14
* Լիբերտադորեսի գավաթակիր — 2014

Ծանոթագրություններ
------------------

1. 1 2  FBref.com(բազմ․)
2. 1 2  Արգենտինական ֆուտբոլի տվյալների շտեմարան (իսպ.)
3. 1 2  As (իսպ.) — Madrid: Grupo Prisa, 1967. — ISSN 1888-6671
4. ↑  «Արխենտինոս Խունիորս VS. Նյուելս Օլդ Բոլզ 1:1» (ռուսերեն). soccerway.com. 2010 թ․ փետրվարի 16.
5. ↑  «Արխենտինոս Խունիորս VS. Գոդոյ Կրուս 1:2» (ռուսերեն). soccerway.com. 2010 թ․ փետրվարի 28.
6. ↑  «Վալենսիեն VS. Брест 0:0» (ռուսերեն). soccerway.com. 2011 թ․ օգոստոսի 13.
7. ↑  «Բրեստ VS. Մոնպելիե 2:2» (ռուսերեն). soccerway.com. 2011 թ․ սեպտեմբերի 17.
8. ↑  «Սան Լորենսո VS. Կոլոն 2:1» (ռուսերեն). soccerway.com. 2012 թ․ սեպտեմբերի 9.
9. ↑  «Էստուդիանտես VS. Սան Լորենսո 1:1» (ռուսերեն). soccerway.com. 2013 թ․ փետրվարի 23.
10. ↑  «Սան Լորենսո VS. Կրուզեյրո 1:0» (ռուսերեն). soccerway.com. 2014 թ․ մայիսի 8.
11. ↑  ««Лацио» приобрел защитника «Сан-Лоренсо» Джентилетти» (ռուսերեն). soccerway.com. 2014 թ․ օգոստոսի 21.
12. ↑  «Լացիո VS. Չեզենա 3:0» (ռուսերեն). soccerway.com. 2014 թ․ սեպտեմբերի 14.
13. ↑  «Սամպդորիա VS. Լացիո 0:1» (ռուսերեն). soccerway.com. 2015 թ․ մայիսի 16.
14. ↑  Official: Genoa sign Gentiletti | Football Italia
15. ↑  «Ջենոա VS. Կալյարի 3:1» (ռուսերեն). soccerway.com. 2016 թ․ օգոստոսի 21.

Արտաքին հղումներ
----------------

* Ֆուտբոլիստի էջը *soccerway.com* կայքում(անգլ.)
* ESPN statistics(չաշխատող հղում)
* Argentine Primera statistics
* BDFA profile
* Պրոֆիլը *transfermarkt.com* կայքում(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սանտյագո Ջենտիլետի» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · BDFutbol · ESPNFC.com · FootballDatabase.eu · Soccerway · Transfermarkt (խաղացող) · worldfootball.net (խաղացող) |

 |